SARL-NUUS SONDAG 23 Desember 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat bekend gemaak word dat Darryll du Rand, ZS6DLD, 
op 1 Desember 2012 doodgeskiet is. 


Ons innige meegevoel aan sy familie en vriende. 
(POUSE) 


SARL-PRESIDENT SE KERSFEESBOODSKAP OP “AMATEUR RADIO 
TODAY?” 


SA AMSAT RUIMTESIMPOSIUM OPROEP VIR VOORDRAGTE 


SARL ANTENNAVERDEDIGINGSFONDS NOU OOR 50% VAN DIE 
TEIKEN 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL-PRESIDENT SE KERSFEESBOODSKAP OP “AMATEUR RADIO 
TODAY” 


Vanoggend word die SARL-PRESIDENT se Kers- en Nuwejaarsboodskap op die 
program “Amateur Radio Today” uitgesaai. Dit is ook vandag in beide geskrewe- 
en oudioformaat op die SARL-webblad www.sarl.org.za beskikbaar. 


In sy Kersboodskap het Rassie Erasmus, ZS1YT, ook gewag gemaak van die feit 
dat die amateurradiogees ons “Ubuntu” is. Hy het vervolg deur te sê dat toe Paul 
M. Segal, W9EËEA, die Radioamateurkode bekend gestel het, hy ware betekenis 
aan die bedoeling en betekenis van die amateurradiogees gegee het. “Amateur- 
radio verskaf aan ons daardie wonderlike geleentheid om na 'n verskeidenheid 
van persone uit te reik in besonder gedurende hierdie Kers- en Nuwejaarstydvak. 
Maak een of meer amateurradiokontakte en wens die ander stasie `n vreugde- 
volle feestyd toe. Van myself en gesin stuur ons goeie wense vir 'n baie geseënde 
Kersfees en `n uiters voorspoedige nuwe jaar. Mag die wonder van Kersfees ook 
u en u familie aanraak. Ek wens u almal 'n Geseënde Kersfees en `n voorspoedige 
nuwe jaar toe.” 


Lees ook die volledige boodskap op www.sarl.org.za. 
SA AMSAT RUIMTESIMPOSIUM OPROEP VIR VOORDRAGTE 


Die 2013 SA AMSAT Ruimtesimposium word op Saterdag 18 Mei 2013 by die 
“Innovation Hub' te Pretoria aangebied. Hierdie is die EERSTE OPROEP vir 
voordragte. Die tema van die simposium is “Satelliete, die nuwe Amateurra- 
diofront'. Indien u beplan om `n voordrag aan te bied, stuur asseblief `n verkorte 
resume van die aanbieding na saamsat@sarl.org.za nie later nie as 31 Januarie 
2013. Vir nadere besonderhede in hierdie verband besoek www.amsatsa.org.za. 


SARL ANTENNAVERDEDIGINGSFONDS NOU MEER AS 50% VAN DIE 
TEIKEN 


Die SARL se Antenna Verdedigingsfonds het die 50% vlak van die R50 000 
doelwit verbygesteek. Verlede Vrydag het die fonds op R25 100 gestaan. Ra- 
dioamateurs EN Klubs het saamgespan vir die SARL se veldtog vir die wysiging 
van die geboue en soneringsregulasies vir die oprigting van antennaestrukture 
laer as 15 meter, SONDER om deur die tydrowende prosesse van die aansoek 
doen vir hersonering en gebouemagtigings te gaan. 


Die teiken is om minstens R50 000 in te samel. Hartlike dank aan radioama- 
teurs en klubs wat bydraes tot die fonds gemaak het. Volledige besonderhede 
aangaande die veldtog, asook 'n gedetailleerde lys van donateurs, is te vinde op 
www.sarl.org.za, kies Antenna Defence Fund' vanaf die linkerhandse spyskaart 
op die tuisblad. 


DIE KLI-OORLOG: 'DARC' GAAN STRATEGIESE VERGADERINGS 
OOR DIE GEVARE HOU 


Op Saterdag 12 Januarie 2013 gaan die 'Deutscher Amateur-Radio-Club' 
(DARC) `n een dag werkswinkel aanbied vir bespreking van moontlike bedreig- 
ings vir amateurradio van elektromagnetiese kraglyne. Die werkswinkel sal 
by die hoofkwartier van die DARGC te Baunatal plaasvind. Alle aspekte van 
kraglyn internettransmissies sal gedek word asook die moontlike invloed op 
amateurradiowerking. Die SARL hou die situasie fyn dop. 


Suid-Afrika beskik oor geen KLT-regulasies nie, alhoewel dit reeds in konsep- 
formaat is. Die konsep kan afgelaai word van www.amateurradio.org.za/ PLT 
Standard Notice.pdf. 


SARL-LEDE ONTVANG AFSLAG OP ARRL-BOEKE 


Die SA Amateurradio Ontwikkelingstrust beskik oor `n groot voorraad van 
ARRL boeke. Nadere besonderhede is by www.amateurradio.org.za. beskik- 
baar. Lede van die SARL kwalifiseer vir `n afslag. Op die webwerf is daar 
twee bestelvorms beskikbaar. Die mees gesogte van die 2013 hardebandboeke is 
die ARRL Handboek en die Antennaboek. Indien beplan word om die Radioa- 
mateureksamen in 2013 aan te durf, is die ARRL Basic Radio die aanbevole 
studieboek. 


IARU-NUUS 


Twee verenigings het as lede by die TJARU aangesluit. Op 1 November 2012 
is gestem oor die toelating van die Federasie van Radiosport van Azerbaijan 
(Voorstel No 247) en St, Vincent & Gredandines Amateurradioklub (Voorstel 
No 248) as lede van die TARU. Met 53 positiewe stemme benodig vir goedkeuring, 
was daar 60 stemme ten gunste van Voorstel No 247 en 61 stemme ten gunste 
van Voorstel No 248. Beide voorstelle is dus aanvaar. 


KOMPETISIENUUS 


In verlede Sondag se bulletin is berig dat die tweede algehele plek in die PEARS 
HEF DX-kompetisie, gehou op November 2012, verower is deur ZS6PAM. Dit was 
`n fout, die tweede plek is in der waarheid verower deur Pam Momberg, ZS6OAPT. 
Ons bied groot verskoning aan beide Pam en ZS6PAM. Veels geluk aan Pam, 
ZSGAPT. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteitsvlak laag tot 
gematig gaan wees. Al drie die sigbare sonvlekke is tans stabiel met geen kans 
vir groot sonfakkels nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 67. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan ook gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 31 Januarie 2013 Sluitingsdatum vir insending 
van nominasies vir Raadslede vir die volgende termyn en mosies vir die 2013 
AJV. 31 Januarie 2013 - Laaste dag vir indiening van `n verkorte resume van `n 
beoogde aanbieding vir SA AMSAT RUIMTESIMPOSIUM op 18 Mei 2013 na 
saamsat@sarl.org.za 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 


van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


Die SARL-NUUSSPAN wens al ons luisteraars en intekenare `n geseënde Kers- 
fees en 'n voorspoedige nuwe jaar toe. Ons sal volgende Sondag 30 Desember 
terug wees met `n verdere nuusbulletin. 


U het geluister na `n nuusbulletin van die Suid-Afrikaanse Radioliga, met vertal- 
ings deur Arthur Jordaan, ZS1ATJ, en die bulletin is saamgestel en geredigeer 
deur George Honiball, ZSONE, 


Dankie dat u geluister het, 73. 
/EX 


